Hankkeen tulee valmistua 30.6.2026 mennessä. Tukea ei voida maksaa kustannuksille, jotka syntyvät määräajan jälkeen.
Valmistumisen määräaika tulee huomioida siinä, haetaanko tukea koko hankkeelle tai mahdollisesti jollekin sen osalle. Valmistumisvaatimus koskee sitä osaa hankekokonaisuudesta, jolle tukea on myönnetty.
Tuen saajan tulee viimeistään 30.6.2026 toimittaa työ- ja elinkeinoministeriölle ilmoitus hankkeen valmistumisesta. Ilmoitusta ei tarvitse toimittaa, jos tuen saaja on toimittanut hakemuksen viimeisen maksuerän maksamiseksi ennen edellä mainittua päivämäärää. Työ- ja elinkeinoministeriö ohjeistaa tuen saajia kyseisen ilmoituksen sisällöstä.
Valmistumisedellytyksen ja valmistumisilmoituksen yksityiskohtainen sisältö tarkentunee tulevina vuosina. Tähän voivat vaikuttaa Euroopan komission asettamat edellytykset tai antamat ohjeet.
Tuen viimeinen erä voidaan maksaa, kun hanke on valmistunut ja tuen kohteena oleva omaisuus on vakuutettu vahingon varalta sekä viimeisen erän maksatushakemus ja lopputi-litys hyväksytty.